สวัสดีค่ะ คือเป็นคนที่ประจำเดือนมาไม่ปกติค่ะ 2-3เดือนมาที แต่ตอนนี้จะ 6 เดือนแล้วค่ะ ประจำเดือนยังไม่มาเลย ต้องทำไงค่ะ มีอะไรกับแฟนป้องกันตลอด แต่เมื่อ 2 วันที่ผ่านมา ไม่ได้ป้องกัน แฟนหลั่งนอกและเข้าไม่ลึกค่ะ มีโอกาสจะท้องไหมค่ะ เพราะเห็นว่าประจำเดือนไม่มานานแล้วเลยไม่ได้ป้องกันค่ะ
สวัสดีค่ะ Meedah,การที่นาน 2-3 เดือน ประจำเดือนมาสักครั้ง และการที่ประจำเดือนไม่มานานเกือบ 6 เดือนดังกล่าว อาจเกิดได้จาก1. การตั้งครรภ์ การใช้ถุงยางอนามัยนั้น จะมีโอกาสตั้งครรภ์ได้ตั้งแต่ 2%-18๔ ส่วนวิธีการหลั่งนอกนั้น จะมีโอกาสตั้งครรภ์ได้ตั้งแต่ 4%-22%2. มีความเครียด ทำงานหนัก พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว3. การผลิตฮอร์โมนของรังไข่ผิดปกติไป เช่นมีภาวะถุงน้ำจำนวนมากในรังไข่(PCOS)โดยผู้ที่เป็นโรคนี้มักจะมีรูปร่างอ้วน ผิวมัน มีสิวเยอะ และมีขนดกมากกว่าผู้หญิงทั่วไป4. โรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้5.มีภาวะไทรอยด์ฮอร์โมนเป็นพิษ หรือไทรอยด์ฮอร์โมนต่ำ6. มีพังผืดเกิดขึ้นในมดลูก จากการเคยมีมดลูกอักเสบ7. มีเนื้องอกของต่อมใต้สมอง แต่จะมีอาการอื่น ๆ ร่วมด้วย เช่น ปวดศีรษะ มองเห็นภาพซ้อน มีน้ำนมไหล เป็นต้นแนะนำให้ลองตรวจหาการตั้งครรภ์ดูก่อนค่ะ หากตรวจไม่พบ ควรไปพบแพทย์เพื่อหาสาเหตุต่างๆ ดังที่กล่าวไปค่ะ หากเกิดจากการผลิตฮอร์โมนของรังไข่ผิดปกติ แพทย์ก็จะให้ยาปรับฮอร์โมนมาทาน เพื่อให้ประจำเดือนมาค่ะ